Preekhulp Archives - Page 3 of 12 - TEO Webdiens van die Fakulteit Teologie van die Universiteit van Pretoria
Die soort preekhulp wat hier verskaf gaan word, kan deur middel van vier terme uit die kerkgeskiedenis omskryf word: expositio (eksegese), reflectio (teologiese nadenke), meditatio (meditasie oor ‘n teks) en praedicatio of sermo (prediking).
Dit moes seker ’n geweldige ervaring gewees het. Na dae se stap het Jerusalem skielik in die verte geblink. Dalk het dit nog ’n tydjie geduur, maar uiteindelik het hulle die stad binnegestap en slaapplek gesoek. Tydens die groot feeste soos Paasfees en Pinkster het mense van oral gekom en soms het die stad te klein geword. <?xml:namespace prefix = o ns = "urn:schemas-microsoft-com:office:office" />
Meditatio: Om na God te verlang – Jurie le Roux
<?xml:namespace prefix = o ns = "urn:schemas-microsoft-com:office:office" />Psalm 84 is al die helderste lig in die Ou Testament genoem. En as 'n mens dit 'n paar keer deurlees en jou in die psalmskrywer se gemoed inleef, verstaan jy dit nogal. Dit fokus baie skerp op intense menslike emosies soos verlange, kalmte, vrede, rus. Veral die oorweldigende gevoel van verlange gryp 'n mens aan.
Meditatio: Met God deur die woestyn – Jurie le Roux
Die trompette het geklink en die volk was in beroering. Elke stam het sy plek ingeneem en was gereed vir die trek. Met Juda vooraan het hulle dié oggend Sinai vir goed verlaat (Num 10:11-36). <?xml:namespace prefix = o ns = "urn:schemas-microsoft-com:office:office" />
Moses kon net nie meer nie. Die volk het mor-mor van Sinai af weggetrek en almal en alles vir hulle swaarkry verwyt. En toe op ’n dag het die nie-Israeliete, die kansvatters wat saam uit Egipte uitgetrek het, begin brom (Num 11:4). ’n Skielike lus vir vleis het hulle oorval en hulle het oor die daaglikse manna begin kla. Vir dié kos was hulle moeg want dit het soos ‘oliekoeke’ gesmaak (Num 11:8). Skaamteloos het hierdie vreemde mense hulle begeerte na vis, wat hulle in Egipte verniet gekry het, asook hulle sug na ‘komkommers, waatlemoene, prei, uie en knoffel’ vir almal loop en rondvertel (Num 11:5). Hulle was sat vir die son, die sand, die woestyn en die manna. Of soos hulle dit self verwoord het: ‘ ... nou wurg ons’ (Num 11:6).
Meditatio: ‘n huldeblyk – dalk te laat? – Gerda de Villiers
Van hierdie Debora weet ons nie veel nie. Sy het niks opspraakwekkends gedoen nie. Sy was nie een van die volksmoeders nie, en sy was ook nie ‘n leier of ‘n profetes in die geskiedenis van Ou-Israel nie. Heelwaarskynlik is sy dieselfde vrou wat Rebekka grootgemaak en saam met haar uit Mesopotamië gekom het, toe Abraham se slaaf haar laat haal het om met Isak te trou (Gen 24:59). En die volgende keer as ons van haar lees, sterf sy, ‘en hulle het haar begrawe onder die groot boom by Bet-El, en hulle het dit Huilboom genoem’ (Gen 35:8).
Sunday preaching on Isaiah 40:1-11 – Ulrich Berges
This text is taken from the book of Isaiah that was written from the end of the 8th century to the 3rd century before Christ event. In this huge prophetic script (in the Qumran version the scroll is nearly 9 meters long) we find the VISION of Isaiah the Jerusalem prophet and the subsequent oracles of his disciples and anonymous poets and scribes. To use a metaphor: this book/ this scroll is not just a written document but it is a literal cathedral built over several centuries. Volledige storie →
Die teoloog se reis – van (beter-)weet na (desperate) uitnooi – Julian Müller
Na die verskyning van my boek, Om te mag twyfel, ontvang het allerlei soorte reaksies. Onder andere kry ek die volgende faks van ‘n oom uit ‘n aftreeoord op die platteland:<?xml:namespace prefix = o ns = "urn:schemas-microsoft-com:office:office" />
Ek het u boek ‘Om te mag twyfel’ gelees. Daar het vir my effens lig begin deurskemer. Ek het baie dieselfde pad as u geloop behalwe dat ek ‘n bourekenaar in plaas van ‘n teoloog geword het.
Daar is egter ‘n kardinale verskil. U het u geloof behou, maar ek het dit verloor of nooit eers gehad nie. Moontlik is my genadetyd lankal verby. Moontlik het ek die Heilige Gees vir te lank weerstaan.
Ek bid die laaste paar dekades vir lig wat ek nie kry nie. Meestal sonder woorde want ek weet nie meer hoe om te bid nie. Die alternatief wat ek gevolg het was om te probeer leef op ‘n wyse wat ‘dink’ God sal behaag. Hulp aan my ‘naaste’, wit en swart, vriendelik, nie haatdraend, lankmoedig, saam met die waarheid loop, ens. Ek bly maar altyd onder die besef dat die ‘werke’ sonder die geloof niks beteken nie en soek by u raad asseblief.
Wydingsdiens – Tanya van Wyk
Dis tyd dat sonde die regmatige plek as verkeerd inneem, sê ‘n student so twee jaar terug vir my terwyl ons oor die aard van die Christelike etiek in die klas debatvoer. A thorny issue, sou mens in Engels dalk kommentaar wou lewer. Juis nie, sou ons vanuit ons Reformatoriese belydenis en agtergrond kommentaar wou lewer. Pas laasweek het ek as deel van ‘n kursus oor teologiese antropologie die saak van sonde, boosheid en die aard van die mens opgehaal. En baie vroeg kom die vrae en ook die ongemak van die gesprek na vore.
Akademiese Wydingsdiens op 13 Februarie 2012 – Johan Buitendag
Brothers and Sisters in our Lord, Jesus Christ!
At first glance, you may be puzzled about the reading of these three passages together. What are the links between the blind Bartimaeus, the young man who runs away naked as Jesus is arrested, and the person with the white robe on that Sunday morning of the resurrection?
‘n Vol en ryk 2012 aan u almal toegewens – Jurie le Roux
... God is Koning van die hele aarde ... (Ps 47:8 – OV)<?xml:namespace prefix = o ns = "urn:schemas-microsoft-com:office:office" />
In die antieke wêreld was die jaarwisseling nogal ’n belangrike saak. Op dié dag is fees gevier en groot geraas gemaak. Dít was hulle manier om alle bose geeste te verjaag en mense teen allerlei kwaad te beskerm.